Document ID: /roh_data/filtered/fineweb-2-filterrobots_roh.jsonl.gz/15724

L’assicuranza d’edifizis dal Grischun ha fatg l’onn passà ina sperdita operativa da bunamain dus milliuns francs.
Bain gudogn, ma damain ch'il 2014
Grazia ad ina buna fatschenta d’investiziuns resulta sut il stritg tuttina in gudogn da fatschenta da stgars 10 milliuns francs. Quai è per l’assicuranza in resultat equilibrà, sco ella scriva en ina communicaziun da medias.
Cumpareglià cun l’onn 2014 èn questas cifras dentant mendras. Avant in onn aveva l’assicuranza anc fatg in gudogn operativ da passa quatter milliuns francs ed in gudogn da fatschenta da 24 milliuns francs.
Damain premias sco sfida
Las cifras èn ussa pli bassas, perquai che l’assicuranza d’edifizis ha sbassà las premias per in quart, quai che ha procurà per 20% ni otg milliuns francs pli paucas entradas da premias.
RR novitads 11:00